Document ID: 32014R0696

Title and Content:
ΚΑΝΟΝΙΣΜΌΣ (ΕΕ) αριθ. 696/2014 ΤΗΣ ΕΠΙΤΡΟΠΉΣ της 24ης Ιουνίου 2014 για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα για το ερουκικό οξύ στα φυτικά έλαια και λίπη και στα τρόφιμα που περιέχουν φυτικά έλαια και λίπη (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 1881/2006 της Επιτροπής (2) ορίζει τα μέγιστα επιτρεπτά επίπεδα για ουσίες οι οποίες επιμολύνουν τα τρόφιμα. (2) Το μέγιστο επιτρεπτό επίπεδο ερουκικού οξέος στα έλαια και λίπη που προορίζονται, ως έχουν, για κατανάλωση από τον άνθρωπο, καθώς και στα τρόφιμα με προσθήκη ελαίων και λιπών θεσπίστηκε από την οδηγία 76/621/ΕΟΚ του Συμβουλίου (3). Το ερουκικό οξύ είναι φυσική φυτική τοξίνη που αποτελεί πρόσμειξη σύμφωνα με τον ορισμό της πρόσμειξης που προβλέπεται στον κανονισμό (ΕΟΚ) αριθ. 315/93, επειδή η παρουσία ερουκικού οξέος στα τρόφιμα είναι αποτέλεσμα της γεωργικής παραγωγής και, ιδίως, της επιλογής της ποικιλίας. Προκειμένου να απλουστευθεί η νομοθεσία, είναι σκόπιμο να καθοριστεί στον κανονισμό (ΕΚ) αριθ. 1881/2006 μέγιστο επιτρεπτό επίπεδο για το ερουκικό οξύ. Επιπλέον, είναι σκόπιμο να εναρμονιστούν οι διατάξεις για τα τρόφιμα με περιεκτικότητα σε λιπαρές ουσίες ίση ή μικρότερη του 5 %. Στη συνέχεια η οδηγία 76/621/ΕΟΚ θα καταργηθεί από μια αυτόνομη νομική πράξη. (3) Η σκοπιμότητα ενός μέγιστου επιτρεπτού επιπέδου ερουκικού οξέος τονίστηκε από την επιστημονική επιτροπή τροφίμων στη γνώμη της που διατυπώθηκε στις 17 Σεπτεμβρίου 1993 για τις βασικές απαιτήσεις για τα παρασκευάσματα για βρέφη και τα παρασκευάσματα δεύτερης βρεφικής ηλικίας (4). (4) Με την οδηγία 2006/141/ΕΚ της Επιτροπής (5) θεσπίστηκαν πιο αυστηρά μέγιστα επιτρεπτά επίπεδα για το ερουκικό οξύ στα παρασκευάσματα για βρέφη και τα παρασκευάσματα δεύτερης βρεφικής ηλικίας· είναι σκόπιμο να αναφέρεται το ίδιο μέγιστο επιτρεπτό επίπεδο και στον κανονισμό (ΕΚ) αριθ. 1881/2006. (5) Συνεπώς, ο κανονισμός (ΕΚ) αριθ. 1881/2006 θα πρέπει να τροποποιηθεί αναλόγως. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΚ) αριθ. 1881/2006, προστίθεται το ακόλουθο τμήμα 8 «Εγγενείς φυτικές τοξίνες». «Τμήμα 8: Εγγενείς φυτικές τοξίνες Τρόφιμα (1) Μέγιστα επιτρεπτά επίπεδα (mg/kg) 8.1 Ερουκικό οξύ 8.1.1 Φυτικά έλαια και λίπη 50 (6) 8.1.2 Τρόφιμα με προσθήκη φυτικών ελαίων και λιπών, με εξαίρεση τα τρόφιμα που αναφέρονται στο σημείο 8.1.3 50 (6) 8.1.3 Παρασκευάσματα για βρέφη και παρασκευάσματα δεύτερης βρεφικής ηλικίας (8) 10 (6) Άρθρο 2 Έναρξη ισχύος και εφαρμογής Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ισχύει από την 1η Ιουλίου 2014. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιουνίου 2014.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 3810
239
2524
2090
2735
1268

EuroVoc IDs (Expanded): 3810
239
2524
2090
2735
1268

Dataset Source: meu

Split: test